หลายสัญญาณชี้ตลาดหุ้นเข้าสู่สภาวะ Risk off /ความกังวลในฝั่งของอุปสงค์น้ำมันที่อาจฟื้นตัวน้อยกว่าที่ตลาดคาดส่งผลราคานำมันดิบปรับฐาน/SET 1545-50 หุ้นแนะนำ EPG, TASCO
20 กรกฎาคม 2564

ปัจจัยในประเทศ: หลายสัญญาณชี้ตลาดหุ้นเข้าสู่สภาะ Risk off สัปดาห์นี้ยังไม่แนะลงทุน รอดูความชัดเจน ประเมินกรอบแนวรับ 1,540จุด ภายหลังยอดผู้ติดเชื้อ COVID-19 ในประเทศยังเดินหน้าทำระดับสูงสุดอย่างต่อเนื่อง เป็นผลให้รัฐบาลมีความจำเป็นต้องเพิ่มมาตรการความเข้มงวด ในการเพิ่มจำนวนจังหวัดสีแดงเข้ม (รายละเอียดอยู่ในบทวิเคราะห์ฉบับก่อนหน้า) เป็น 13จังหวัด และขยายเวลาการ lockdown เพิ่ม ถึงแม้จะยังไม่ได้มีข้อสรุปชัดเจนว่าผลกระทบครั้งนี้ต่อเศรษฐกิจและกำไรตลาดหุ้นจะเป็นอย่างไร  แต่เบื้องต้นเราประเมินว่ามีโอกาสสูงที่จะเพิ่มรายชื่อจังหวัดสีแดงเข้มเพิ่ม รวมถึงออกมาตรการควบคุมการเดินทางต่างๆเพิ่มเติม โดยเฉพาะต่างจังหวัด ซึ่งจะเห็นได้ชัดว่าน่ากังวลเพิ่มขึ้น เนื่องจากยอดผู้ติดเชื้อรายวัน กว่า 60% เริ่มเป็นการติดเชื้อในต่างจังหวัด และเพิ่มขึ้นในอัตราเร่งเมื่อเทียบกับกทมและปริมณฑล อีกทั้งเปอร์เซ็นต์การฉีดวัคซีนของคนต่างจังหวัดเฉลี่ยอยู่ต่ำเพียง 10% เมื่อเทียบกับกทม. ที่มากกว่า 30-40% ฉะนั้นสิ่งที่เราต้องจับตาต่อที่ระดับความเข้มข้นของมาตรการ lockdown ในครั้งนี้ ในขณะที่จับตามาตรการช่วยเหลือผู้ได้รับผลกระทบเพิ่มเติมจากในช่วงสัปดาห์ที่ผ่านมาที่อนุมัติเม็ดเงินช่วยเหลือในระดับ 4 หมื่นล้านบาท เมื่อเทียบกับผลกระทบทางเศรษฐกิจซึ่งอาจสูงถึง 2-3แสนล้านบาท
ปัจจัยต่างประเทศ: ส่งสัญญาณเชิงลบพร้อมกัน โดยเริ่มจากยอดผู้ติดเชื้อ COVID-19 ในสหรัฐเริ่มกลับมาระบาดอีกครั้ง โดยตัวเลขผู้ติดเชื้อเฉลี่ยย้อนหลัง 7วัน ปรับขึ้นจากระดับ 1.1หมื่นราย เป็น 2.6หมื่นราย สร้างความกังวลของการชะลอตัวของเศรษฐกิจหากว่าบางรัฐ โดยเฉพาะ Florida, Louisiana และอื่นๆที่มีโอกาสกลับมาเพิ่มมาตรการ lockdown อีกครั้ง โดยล่าสุด BoA ได้มีการปรับประมาณการเศรษฐกิจสหรัฐปีนี้ลงจาก 7.0% เป็น 6.5% ภาพดังกล่าวส่งผลให้ VIX Index ปรับขึ้น 33% ในช่วงสองวันทำการที่ผ่านมา, และส่วนต่างอัตราผลตอบแทนพันธบัตรสหรัฐ 2/10ปี ถูกกดลงมาต่ำสุดในรอบ 6เดือนที่ 100bps ในขณะที่ถึงแม้ OPEC จะสามารถบรรลุข้อตกลงการผลิตน้ำมัน แต่ล่าสุดมีความกังวลในฝั่งของอุปสงค์น้ำมันที่อาจฟื้นตัวน้อยกว่าที่ตลาดประเมินไว้ว่าจะเติบโต 5.95ล้านบาร์เรลในปีนี้  (+6%YoY) และ 99.8ล้านบาร์เรลในปีหน้า (3.4%YoY) เป็นผลให้ล่าสุดราคาน้ำมันดิบ Brent ปรับลงจาดระดับ 74.0 เหลือ 70.5 (-5%ในสองวันทำการที่ผ่านมา) และหากเทียบกับ Valuation ตลาดหุ้นในสหรัฐที่ปัจจุบันอยู่ใกล้เคียงระดับสูงสุดเป็นประวัติการณ์พบว่าส่งผลให้ Real earning yield ลงมาทำระดับต่ำสุดในรอบ 40ปีเช่นกัน โดยสรุปเราคาดว่าสัปดาห์นี้จะเป็นช่วงเวลาการปรับฐานของตลาดหุ้นสหรัฐ และส่งผล sentiment เชิงลบต่อตลาดหุ้นในหลายๆประเทศส่วนใหญ่รวมถึงประเทศไทยเช่นกัน ในเชิงกลยุทธ์เราแนะนักลงทุนรอดู 1) Spread 2/10ปีของพันธบัตรสหรัฐในเริ่มฟื้นตัวในกรอบ 120bps ซึ่งในเชิงนี้แนะดูทั้งการปรับลงของพันธบัตรระยะสั้นเพื่อดูสัญญาณแนวโน้มจาก FOMC หรือความเห็นของประธานเฟดในแต่ละสาขาว่าจะมีมุมมองอย่างไร ต่อการะบาดระลอกใหม่ รวมถึงพันธบัตร 10ปี ที่สะท้อนแนวโน้มเศรษฐกิจได้ดี 2) อัตราการเสียชีวิตในประเทศที่พัฒนาแล้ว โดยหากอิงจากยุโรปพบว่าอัตราการเสียชีวิตไม่ได้เพิ่มตามยอดผู้ติดเชื้อเหมือนประเทศที่กำลังพัฒนา (Emerging market) ซึ่งจะเป็นตัวกำหนดทิศทาง PMI และ downside ของเศรษฐกิจโดยเฉพาะภาคบริการ
หากตลาดเข้าสู่สภาวะ Risk off จริงเราแนะนักลงทุน ขายทำกำไรหุ้นกลุ่มเล็กเข้ามายังกลุ่มปันผล (DIF, AP, TISCO, DTAC) และขายทำกำไรกลุ่ม Cyclical play โดยเฉพาะ Commodity มายังกลุ่ม Defensive (GPSC, BGRIM)
มุมมองตลาดหุ้น/ กลยุทธ์การลงทุน วันนี้คาด SET 1545-50 หุ้นแนะนำ EPG, TASCO
1) EPG (ราคาพื้นฐาน 14.00 บาท) คาดว่าบริษัทจะยังเติบโต YoY และ QoQ ใน 2H21 เรามีมุมมองบวกต่อการเติบโตของทั้ง 3 ธุรกิจหลักและได้ sentiment บวกจากราคานำมันที่ปรับตัวลงจะช่วยลดต้นทุนการผลิตของบริษัท2) TASCO (พื้นฐาน 16.75 บาท) เป็นอีกบริษัทที่คาดว่าจะได้ sentiment บวกจากราคานำมันที่ปรับตัวลงแรงในช่วง 1-2 วันที่ผ่านมา
รายงานตัวเลขเศรษฐกิจ                                                        
วันอังคาร ติดตาม ตัวเลขเงินเฟ้อทั่วไปของญี่ปุ่นเดือน มิ.ย. คาด +0.2% YoY การกำหนดอัตราดอกเบี้ย Loan Prime Rate 1Y ของจีนคาดคงไว้ที่ 3.85% ตัวเลข Housing starts ของสหรัฐฯ เดือน มิ.ย. ยอดอนุมัติก่อสร้างบ้านใหม่ +0.5% MoM
วันพุธ ติดตาม ตัวเลขส่งออกและนำเข้าของไทยเดือน มิ.ย. และตัวเลขสต๊อกนำมันดิบรายสัปดาห์ของสหรัฐฯ
วันพฤหัสฯ ติดตามการประชุมธนาคารกลางยุโรปคาดคงดอกเบี้ยนโยบาย (Deposit Facility Rate) ที่ -0.5% ตัวเลขการขอรับสวัสดิการว่างงานของสหรัฐฯรายสัปดาห์ ตัวเลขยอดขายบ้านมือสองของสหรัฐฯ เดือน มิ.ย.และการประมูลพันธบัตร 10 ปีที่ปรับเงินเฟ้อของสหรัฐฯ (TIP)
วันศุกร์ ติดตาม ยอดค้าปลีกของอังกฤษเดือน มิ.ย. ดัชนีคาดการณ์ Markit PMI ภาคการผลิต และภาคบริการของยูโรโซนเดือน ก.ค. ดัชนีคาดการณ์ Markit PMI ภาคการผลิต ของสหรัฐฯ เดือน ก.ค. คาด 61.8 จุด หรือ -0.4% MoM ขณะที่ดัชนีคาดการณ์ Markit PMI ภาคบริการ ของสหรัฐฯ เดือน ก.ค. คาด 64.1 จุด หรือ -0.8% MoM